cyanic-selkie/wikianc huggingface dataset:
FUD
Tietotekniikassa se voi olla joidenkin määräävässä markkina-asemassa olevien yritysten tapa pitää markkinat itsellään. Termi on alun perin kehitetty kuvaamaan IBM:n toimintaa, mutta nykyisin Microsoftin toiminnan sanotaan parhaiten vastaavan tätä määritelmää. FUD on keino käyttää enemmän propagandan tyyppistä toimintaa asiakkaiden sitomiseen kuin todellisten tuotteiden markkinointia.
FUD-toiminnalle tyypillistä on se, että kun pienempi innovatiivinen kilpailija julkaisee tuotteen, määräävässä markkina-asemassa oleva yhtiö julkaisee välittömästi aikataulun omasta vastaavasta tuotteesta. Yhtiöllä ei kuitenkaan välttämättä ole mitään aikomusta pitää tuota aikataulua eikä heillä ole ollut todellista tuotekehitystä tuolla alueella ennen aikataulun julkaisua eikä välttämättä vielä tuon jälkeenkään. Julkaisu on kuitenkin riittävä siihen, että suuret asiakkaat toteavat, ettei kannata alkaa käyttää pienemmän valmistajan tuotteita vaan he jäävät odottamaan suuren valmistajan tuotetta.
FUD-taktiikkaan kuuluu myös sen korostaminen, että jos yritys valitsee tuntemattomien toimittajien tuotteita ja projekti epäonnistuu, yrityksen tietotekniikkajohto erotetaan todennäköisemmin kuin jos he olisivat valinneet markkinajohtajien tuotteita. "Ketään ei ole koskaan erotettu sen vuoksi, että he ovat valinneet toimittajan X tuotteet". Ylin johto tuntee nimeltä vain markkinajohtajan ja arvostaa tuttua valintaa.
Joskus myös kilpailijat saadaan huonoon valoon vain herättämällä epämääräisiä epäilyksiä kilpailijan tuotteista. Kaikki huhut ovat eduksi markkinajohtajalle.
Esimerkki
Tuoreeksi esimerkiksi klassisesta FUD-taktiikasta saattaa osoittautua se, että Microsoft julkaisi aikataulun Windows-käyttöjärjestelmään liitettävästä hakukoneesta viikko Googlen vastaavan tuotteen julkaisun jälkeen.
"Microsoft has set a firmer date for the release of its desktop search software, after Google launched a test version of its rival program for scouring a PC's hard drive."
"Microsoft unveils the beta version of its own search engine, dubbed MSN Search. It does not include some anticipated tools, such as desktop search."
"Microsoft's also expected to unveil its long-awaited desktop search tool Monday. Although rival Google beat the Redmond, Wash.-based developer to the punch by rolling out its own Google Desktop Search two months ago, Microsoft has promised that its Web-desktop search tool would be available before the end of 2004."
"This work is supported, in part, by NSF Grant CCR-9985332, Texas ATP grant 003604-0053-2001, and gifts from Microsoft and Schlumberger."
Koti-Lappi
Koti-Lappi on Kemijärvellä, Pelkosenniemellä, Savukoskella ja Sallassa ilmestyvä ilmaisjakelulehti, jota julkaisee Hilla Group Oyj. Sen painos on noin 11 000 kappaletta.
Lehti ilmestyy kerran viikossa keskiviikkoisin. Printtilehti jaellaan levikkialueella jokaiseen talouteen. Lisäksi lehtiä on jakelussa alueen yrityksissä ja kaupoissa. Printti- ja näköislehteä tilataan myös aktiivisesti levikkialueen ulkopuolelle. Lehden verkkosivustolla julkaistaan sisältöjä päivittäin. Verkossa on saatavilla myös näköislehti.
Koti-Lappi tuottaa normaalin julkaisutoimintansa lisäksi teemanumeroita, kuten Kemijärvi News -matkailulehteä kaksi kertaa vuodessa.
Toimitus
Koti-Lapin toimitus on Kemijärven keskustassa. Lehti painetaan Kajaanissa Suomalaisessa lehtipainossa.
Lehden päätoimittaja on Esa Keskinen. Lisäksi toimitukseen kuuluu yksi vakituinen toimittaja.
Päätoimittajat
Jorma Korhonen
Henna Jartti
Mauno Virtanen
Anita Seppänen (1999–2009)
Koti-Lappi (2012–)
Sami Kasurinen (2011–2021)
Esa Keskinen (2021–)
Historia
Lehden juuret ovat vuonna 1957 perustetussa Koillis-Lapissa. Koillis-Lappi yhdistyi Kotikymppi-nimisen lehden kanssa, jolloin lehden nimeksi tuli Koti-Lappi. Se on ilmestynyt nimellä Koti-Lappi vuodesta 2012 alkaen. Kaupunkilehti-statuksestaan huolimatta lehdellä on historiansa takia paikallislehden identiteetti. Lukijakunta suhtautuu julkaisuun edelleen koillisen ja itäisen Lapin äänenkannattajana.
Alma Media myi lehden vuonna 2015 SLP Kustannus Oy:lle, joka oli jo aiemmin ostanut Alma Median lehtiliiketoiminnan Kainuussa.
Hilla Groupiin kuuluvat Lapin lehdistä Koti-Lapin lisäksi Luoteis-Lappi, Kittilälehti, Enontekiön Sanomat, Sompio, Inarilainen, Saariselän Sanomat, Meän Tornionlaakso ja Kotikulmilta.
Gilles Tremblay
pienoiskuva|Gilles Tremblay vuonna 2000. Gilles Tremblay OQ (6. syyskuuta 1932 – 27. heinäkuuta 2017 ) oli kanadalainen säveltäjä. Hän opiskeli Montréalin ja Pariisin konservatorioissa. Hänen opettajiaan olivat Olivier Messiaen, Yvonne Loriod ja Maurice Martenot. Hän osallistui myös Darmstadtin kesäkursseille, joilla hän kiinnostui elektroakustisista tekniikoista.
Tremblay opetti vuodesta 1962 lähtien sävellystä Montréalissa. Hänen oppilaitaan olivat Serge Arcuri, Raynald Arseneault, Yves Daoust, François Dompierre, Marc Hyland, Ramon Lazkano, Robin Minard, Éric Morin, Silvio Palmieri, Micheline Coulombe Saint-Marcoux, André Villeneuve ja Claude Vivier.
Uransa alkupuolella Tremblay esiintyi ondes Martenot -spesialistina. Hän sai vuonna 1991 Québecin kansallisen ritarikunnan upseerin arvon. Hän sai lisäksi Denise Pelletier -palkinnon.
Suleiman pašša (ranskalais-egyptiläinen upseeri)
Suleiman pašša (oikealta nimeltään Joseph Anthelme Sève, tunnettu myös nimillä Süleyman Paşa, Soliman Al Fransawi Pašša ja Eversti Sève; s. toukokuu tai heinäkuu 1788 – 12. maaliskuuta 1860 Kairo) oli ranskalaissyntyinen egyptiläinen sotilas.
Eversti Séve syntyi Lyonissa ja hänestä tuli upseeri Napoleon Bonaparten armeijassa. Hän kääntyi islamiin ja meni Egyptin armeijaan ja auttoi maata kehittämään armeijaansa eurooppalaiseen malliin. Hänellä on vielä jälkeläisia Egyptissä.
Matti Koivunen
Paavo Matias (Matti) Koivunen (12. tammikuuta 1919 Ruovesi – 28. heinäkuuta 1997 Jyväskylä) oli suomalainen SKDL:n poliitikko. Hän toimi sosiaaliministerinä Paasion I hallituksessa 1966–1968 sekä kansanedustajana Vaasan läänin itäisestä vaalipiiristä ja Keski-Suomen läänin vaalipiiristä vuosina 1951–1962 ja 1962–1972. Suomen Kommunistisessa Puolueessakin vaikuttanut Koivunen oli myös Jyväskylän kaupunginvaltuuston ja -hallituksen jäsen sekä presidentin valitsijamies vuosien 1956, 1962 ja 1968 vaaleissa. Koivunen työskenteli muun muassa kirvesmiehenä ja Keski-Suomen lääninveroviraston tarkastajana.
Arvo Ahonen
thumb|Ahosen kampanjaesite 1951 muistutti äänestyslippua. Arvo Ilmari Ahonen (27. tammikuuta 1918 Multia – 16. kesäkuuta 1991 Jyväskylän mlk) oli suomalainen poliitikko. Hän oli SDP:n pitkäaikainen kansanedustaja 1951–1979 Keski-Suomesta.
Arvo Ahonen syntyi maanviljelijöiden Emil Ahosen ja Hulda Dagmar Arpiomäen pojaksi 1918. Hänen peruskoulutuksekseen jäi kansakoulu, myöhemmin hän kävi Työväen Akatemian, josta valmistui 1938. Ahonen elätti itsensä metsätöillä, kunnes valmistuttuaan pääsi Sahrajärven osuuskassan hoitajaksi Multialle 1938–1939.
Multialta Ahonen siirtyi Työn Voima -lehden toimistonhoitajaksi Viitasaarelle vuosiksi 1939–1947. Viitasaarella hän toimi lisäksi siirtoväen huoltojohtajana 1946–1947, kunnes puolue palkkasi hänet piirisihteeriksi Jyväskylään (1947–1951). Piirisihteerin työ sai jäädä eduskuntavaalien 1951 ja kansanedustajuuden myötä.
Presidentin valitsijamiehenä Ahonen toimi vuosina 1956, 1962, 1968, 1978 ja 1982. Kunnallispolitiikassa Ahonen toimi Viitasaaren ja Jyväskylän maalaiskunnan kunnanvaltuutettuna. Hän oli maalaiskunnan kunnanvaltuuston pitkäaikainen puheenjohtaja 1951–1958 ja 1960–1988, siis yli 30 vuoden ajan. Hän sai kunnallisneuvoksen arvonimen vuonna 1972. Erityisen kiinnostunut hän oli ammattikoulutuksen kehittämisestä, ja toimi 1980-luvulla Jyväskylän seudun ammattikoulun kuntainliiton hallituksen puheenjohtajana ja Yleisten ammattikoulujen liiton hallituksen puheenjohtajana.
Ahonen oli naimisissa Anni Maria Paanasen kanssa vuodesta 1942 alkaen.
Mud (yhtye)
Mud nousi suosioon Nicky Chinnin ja Mike Chapmanin kirjoittamilla hiteillä. Chinnin ja Chapmanin niin sanottuun talliin kuuluivat myös muun muassa Sweet, Suzi Quatro, Smokie ja Arrows.
Alkuvaiheet (1962–1966)
Mudin tunnetuimman kokoonpanon jäsenet, laulaja Les Gray, kitaristi Rob Davis, basisti Ray Stiles ja rumpali Dave Mount, varttuivat kaikki Mitchamin ja Carshaltonin alueilla Surreyssa. Davis ja Mount soittivat ensimmäisen kerran yhdessä vuonna 1962 yhtyeessä The Apaches. Kaksikko jatkoi soittamista seuraavina vuosina yhtyeissä kuten The Barracudas ja Remainder, ja kun Remainder tarvitsi uuden basistin, siihen liittyi Ray Stiles. Samanaikaisesti Les Gray soitti trumpettia omassa The Mourners -nimisessä jazz-yhtyeessään, jonka musiikki alkoi kuitenkin vähitellen siirtyä rock and rollin suuntaan, ja myöhemmin yhtyeeseen liittyi soolokitaristiksi Rob Davis. Rumpuja Mournersissa soitti Les Grayn veli Peter Gray.
Mourners ja Remainder olivat noin seuraavan vuoden ajan toistensa suurimmat kilpailijat Mitchamissa. Vuoden 1966 alussa Mourners muutti nimensä Mudiksi, koska lyhyt nimi näytti isommalta mainosjulisteissa. Myöhemmin samana vuonna basisti Nigel Munt erosi yhtyeestä ja tilalle tuli Ray Stiles.
Ensimmäiset levytykset (1966–1970)
Mudin ensimmäinen esiintyminen oli Lontoon Streathamissa huhtikuussa 1966. Seuraavana vuonna yhtye esiintyi BBC:n Monday Monday -radio-ohjelmassa sekä voitti kansallisen Search for Sound -kykykilpailun, minkä myötä yhtye sai levytyssopimuksen CBS Recordsilta. Ensimmäinen single oli Rob Davisin kirjoittama ”Flower Power”, joka ilmestyi lokakuussa 1967, mutta ei menestynyt. Yhtye teki Euroopan-kiertueen, ja jäsenistä Les Gray, Rob Davis ja Ray Stiles päättivät ryhtyä ammattimuusikoiksi. Sen sijaan rumpali Peter Gray halusi mieluummin piirtäjäksi ja lähti yhtyeestä, joten hänet korvasi Dave Mount.
Musiikkimoguli Mickie Most näki Mudin esiintymisen Lontoon Revolution Clubilla. Hän kutsui yhtyeen jäsenet toimistoonsa, jossa hän kertoi omasta, uudesta RAK Records -nimisestä levy-yhtiöstään. Most kertoi myös kahdesta lauluntekijästä, Errol Brownista ja Tony Wilsonista, jotka tarvitsivat taustayhtyeen levyttääkseen kappaleensa ”Love Is Life”. Kappaleesta äänitettiin demoversio nimellä ”Hot Chocolate”, mutta samanniminen yhtye oli jo olemassa Feldman’s Music -yhtiöllä. Kyseinen Hot Chocolate -yhtye siirtyi Mostin houkuttelemana RAK:ille ja saavutti ”Love Is Lifella” ensimmäisen hittinsä.
Chinn/Chapman ja suurin suosio (1972–1975)
thumb|left|Mud Alankomaiden televisiossa helmikuussa 1974. Vasemmalta Dave Mount, Ray Stiles, Les Gray ja Rob Davis. Sweet-yhtyeelle hittejä tehneet lauluntekijät Nicky Chinn ja Mike Chapman kuulivat vuoden 1972 lopulla Mudista, jonka klubiesiintymiset olivat olleet suosittuja. Chinn ja Chapman etsivät uutta yhtyettä jota tuottaa ja manageroida, joten aiemmista sopimuksistaan vapaa Mud ryhtyi yhteistyöhön heidän kanssaan. Sovittiin, että Chinn ja Chapman kirjoittaisivat yhtyeelle kappaleita ja myös tuottaisivat sen julkaisut, jotka ilmestyisivät Mickie Mostin RAK Recordsilla. Myös yhtyeen imagoa ja pukeutumista muutettiin. Ensimmäinen single ”Crazy” ilmestyi vuoden 1973 tammikuussa ja oli samalla Mudin ensimmäinen hitti, kun se nousi Britanniassa listan sijalle 12. Kappale perustui tangorytmiin, kuten myös seuraava single ”Hypnosis”, joka sekin ylsi 20 myydyimmän singlen joukkoon. Vaikka ”Crazy” ja ”Hypnosis” olivat hittejä, ne eivät vieläkään edustaneet yhtyeelle ominaista rock and roll -tyyliä. Myöhemmin paljastui, että Mudin ensimmäisten hittisinglejen A- ja B-puolilla soittivat studiomuusikot. Heistä yksi oli Pip Williams, josta myöhemmin tuli yhtyeen tuottaja.
Mudin kolmas Chinn/Chapman-single, lokakuussa 1973 julkaistu ”Dyna-Mite”, siirsi yhtyettä niin musiikillisesti kuin imagollisestikin rock and rolliin. Kappale nousi Britanniassa listan neljänneksi. Menestykseen vaikuttivat esiintymiset Top of the Pops -televisio-ohjelmassa. Tammikuussa 1974 ilmestynyt ”Tiger Feet” puolestaan muodostui Mudin suurimmaksi hitiksi ja ensimmäiseksi Britannian listaykköseksi, kun se pysyi kärjessä neljä viikkoa ja oli koko vuoden myydyin single. Kyseinen kappale tuli myös tunnetuksi tanssistaan, jota yhtye ja roudarit esittivät televisioesiintymisissä. Muita hittejä vuonna 1974 olivat ”The Cat Crept In” ja ”Rocket”. Syksyllä ilmestyi yhtyeen esikoisalbumi Mud Rock. Yhtye esiintyi säännöllisesti television musiikkiohjelmissa ja teki kiertueita Britanniassa ja muualla Euroopassa.
Yhtyeen toinen Britannian listaykkönen oli ”Lonely This Christmas”, joka pysyi kärjessä neljä viikkoa joulukuusta 1974 lähtien. Kappale tuli kuuluisaksi solisti Les Grayn Elvis Presley -imitaatiosta. Seuraava hitti oli helmikuussa 1975 ilmestynyt ”The Secrets That You Keep”. Huhtikuussa 1975 julkaistu ”Oh Boy” muodostui Mudin kolmanneksi ja viimeiseksi Britannian listaykköseksi, ja samoihin aikoihin päättyi yhteistyö lauluntekijäkaksikko Nicky Chinnin ja Mike Chapmanin kanssa. Vielä kesäkuussa ilmestyi Chinnin ja Chapmanin kirjoittama single ”Moonshine Sally”, joka kuitenkin oli äänitetty jo vuosia aiemmin. Albumi Mud Rock Vol II julkaistiin heinäkuussa 1975, kuten myös yhtyeen viimeinen RAK Recordsin julkaisema single ”One Night”. Mud myös esiintyi The Glitter Bandin ja The Rubettesin kanssa elokuvassa Never Too Young to Rock.
Levy-yhtiön vaihdoksia ja viimeiset vuodet (1975–1980)
Kun ”Rocket”-kappale oli noussut listalle elokuussa 1974, Mud teki levytyssopimuksen Private Stock Recordsin kanssa. Yhtye meni heinäkuussa 1975 studioon tekemään ensimmäisiä levytyksiään Private Stockille. Samoihin aikoihin yhtyeeseen liittyi studio- ja keikkamuusikkona kosketinsoittaja Andy Ball, joka oli aiemmin soittanut Candlewick Green -yhtyeessä. Syyskuussa ilmestyi RAK Recordsin julkaisema kokoelma Mud’s Greatest Hits sekä Mudin ensimmäinen single Private Stockilla, yhtyeen itse kirjoittama ”L’L’Lucy”, joka nousi Britannian listan kymmenenneksi. Seuraava single ”Show Me You’re a Woman” ylsi kahdeksanneksi. Joulukuussa ilmestyi Mudin kolmas studioalbumi Use Your Imagination, jolla oli ensimmäistä kertaa myös yhtyeen itse kirjoittamia kappaleita.
Mud saavutti listahittejä vielä vuonna 1976. Pieniksi menestyksiksi muodostuivat diskovaikutteinen ”Shake It Down” ja enemmän perusrockiin nojautuva ”Nite on the Tiles”. Suurin hitti oli kuitenkin marraskuussa Britannian listan seitsemänneksi noussut Bill Withers -cover ”Lean On Me”. Se oli samalla yhtyeen viimeinen top 10 -hitti Britanniassa. Mudille tyypillisen glam rockin aikakausi oli päättynyt, ja monien aikalaisyhtyeidensä tavoin Mud huomasi olevansa pois muodista, kun nuoriso alkoi kiinnostua diskosta ja punkista. Yhtyeen neljäs studioalbumi It’s Better Than Working! ilmestyi marraskuussa 1976. Levyn tuotti muun muassa Status Quon kanssa työskennellyt Pip Williams, ja albumi erosi äänimaailmaltaan huomattavasti yhtyeen aiemmista julkaisuista. Solisti Les Grayn lisäksi basisti Ray Stiles lauloi kaksi kappaletta.
Private Stock Recordsin jälkeen Mud siirtyi vuonna 1977 RCA Recordsille. Lisäksi solisti Les Gray aloitti soolouran, mutta jatkoi myös Mudissa. Mudin viimeiset albumit olivat Rock On (1978) ja As You Like It (1979). Viimeinen huomiota saavuttanut single oli maaliskuussa 1978 ilmestynyt ”Cut Across Shorty”, joka soi paljon radiossa, ja sen tiimoilta yhtye teki myös yhden viimeisimmistä televisioesiintymisistään. Andy Ball ja Les Gray molemmat lähtivät yhtyeestä vuonna 1978. Rob Davisilla ja Ray Stilesilla oli samana vuonna oma ROLY-niminen projekti, joka julkaisi kaksi singleä.
Mudin viimeinen single oli Carrere Recordsin vuonna 1979 julkaisema ”Drop Everything and Run”, jolla lauloi saman vuoden helmikuussa yhtyeeseen liittynyt naislaulaja Margo Buchanan. Vielä vuonna 1980 ilmestyi single ”Rico”, jolla myös lauloi Buchanan, mutta esittäjäksi oli merkitty Mudin sijaan Ring. Kumpikaan single ei noussut listoille, ja vuoden 1980 alussa Mud hajosi. Yhtye esiintyi viimeisen kerran RCA Recordsin joulujuhlassa.
Alkuperäisen Mudin jälkeen (1980–)
Mudin solisti Les Gray julkaisi yhtyeestä lähtönsä jälkeen soolosinglejä, ja 1980-luvun alussa hän perusti Les Gray’s Mud -nimisen yhtyeen. Se julkaisi vuonna 1982 albumin Mud featuring Les Gray. Mudin muista entisistä jäsenistä Rob Davis ja Dave Mount olivat myös hetken aikaa mukana yhtyeessä, mutta siirtyivät myöhemmin muihin projekteihin. Les Gray’s Mud teki kiertueita Euroopassa, kunnes vuonna 2003 Gray sairastui kurkkusyöpään. Hän kuoli 21. helmikuuta 2004 Portugalissa kahden sydänkohtauksen jälkeen. Grayn muistokonsertissa Mudin elossa olevat jäsenet soittivat yhdessä. Yhtyeen kuuluisimman kokoonpanon viimeinen esiintyminen oli tapahtunut Dave Mountin häissä 3. maaliskuuta 1990.
Kitaristi Rob Davis on Mudin jälkeen soittanut, kirjoittanut ja tuottanut dance-musiikkia. Hän on tehnyt hittejä muun muassa Kylie Minoguelle.
Jamar Dixon
Jamar Dixon (s. 5. kesäkuuta 1989 Ottawa, Kanada) on jamaikalais-kanadalainen jalkapalloilija, joka edustaa Veikkausliigassa pelaavaa FF Jaroa. Pelipaikaltaan Dixon on puolustava keskikenttäpelaaja.
Mud (yhtye)
Alkuperäisen Mudin jälkeen (1980–)
Basisti Ray Stiles levytti yhden singlen Foton-yhtyeen kanssa, kunnes 1980-luvun puolivälissä liittyi The Holliesiin.
Jamar Dixon
Ura
Dixon siirtyi kotimaastaan vuonna 2013 Ruotsin neljänneksi korkeimman sarjatason BW 90 IF:ään, jossa pelasi kolme ottelua ja teki kaksi maalia. Kaudeksi 2014 Dixon siirtyi Kakkoseen Tornion Pallo -47:n riveihin. Hän pelasi seuran paidassa viisi ottelua tehden yhden maalin. Vuoden 2014 syyskuussa Dixon siirtyi Ykkösen JIPPOon, jossa hän pelasi loppukauden aikana neljä ottelua.
Mud (yhtye)
Alkuperäisen Mudin jälkeen (1980–)
Rumpali Dave Mount vetäytyi musiikkibisneksestä 1980-luvun alussa ja työskenteli myöhemmin vakuutusalalla. Hän asui perheensä kanssa Lontoossa, kunnes kuoli 3. joulukuuta 2006.
Jamar Dixon
Ura
Tammikuussa 2015 Dixon siirtyi testin jälkeen Veikkausliigan FF Jaroon.
Mud (yhtye)
Alkuperäisen Mudin jälkeen (1980–)
Sittemmin toiminnassa on ollut Mud II -yhtye, johon kuuluu Les Gray’s Mudin entisiä jäseniä.
Jamar Dixon
Muuta
Dixonin vahvuuksiin kuuluu hyvä joukkuepelaamisen taito. Hänen heikkouksiaan on muun muassa vaatimaton potkutekniikka. Nuoruudessaan Dixon on harrastanut jääkiekkoa.
Mud (yhtye)
Musiikki
Mud luokitellaan ensisijaisesti glam rock -yhtyeeksi. Lisäksi yhtye pyrki jäljittelemään varhaisen rock and rollin tunnelmaa sekä viihdyttämään ihmisiä. Solisti Les Gray kuvaili vuonna 1974 Mud-musiikkia ”hyväksi, iloiseksi ja hauskaksi rock and rolliksi”. Mudin ohjelmisto sisälsi jo 1960-luvulla rock and roll -klassikoita, mikä teki siitä psykedeelisen musiikin aikakaudella epätyypillisen brittiyhtyeen. Suomessa yhtyeen musiikkia on lisäksi pidetty purukumipopina.
Mud ei koskaan ollut syvällinen ja filosofinen yhtye, vaan sen tarkoitus oli saada kuuntelijat hyvälle tuulelle. Yhtyeen hyväntuuliseksi kuvatun rock and rollin on sanottu tuoneen raikkaan tuulahduksen aikakaudelle, jolloin popmaailma oli vaarassa ottaa itsensä liian vakavasti. Basisti Ray Stiles on kuitenkin korostanut, että yhtye suhtautui musiikkiinsa hyvinkin tosissaan, ja oli erityisen tarkka konserttiensa äänentoiston laadusta.
Jäsenet
1966
1966–1968
1968–1975
1975–1978
1979–1980
Suomenkielisiä versioita Mudin kappaleista
"Suomipopin historian härskeimmäksi ja tunnetuimmaksi plagiaatiksi" on sanottu Popeda-yhtyeen Kuuma kesä -kappaletta, jonka osat ovat Rumba-lehden toimittajan mukaan peräisin Mudin Hair of the Dog -kappaleesta vuodelta 1975.
Barukin kirja
Barukin kirja (aiemmin Baarukin kirja; ) on deuterokanonisiin kirjoihin eli Vanhan testamentin apokryfikirjoihin kuuluva kirja, joka on mukana Septuagintassa sekä katolisessa ja ortodoksisessa Raamatussa. Se ei kuulu juutalaiseen Raamattuun Tanakiin eikä varsinaiseen protestanttisten Raamattujen kaanoniin.
Wienervalssi
Wienervalssi eli wieninvalssi on 3/4-jakoinen nopeatempoinen (noin 60 tahtia minuutissa) musiikkilaji. Valssi on myös 3/4-jakoinen, mutta hitaampi tempolla 30 tahtia/minuutti. Wienervalssi on suosittu tanssimusiikkina ja on myös kilpatanssilaji vakiotansseissa. Nykyään wienervalssia tanssitaan usein myös lukion vanhojen tanssiaisissa.
Barukin kirja
Kirja on saanut nimensä profeetta Jeremian kirjurin ja ystävän Baruk ben Neriahin mukaan. Varmaa tietoa kirjoittajista ei kuitenkaan ole. Kirja lienee ollut olemassa yhtenäisenä kokonaisuutena 100-luvulla eaa. Se on luultavasti kirjoitettu alun perin arameaksi tai hepreaksi.
Muun muassa katolinen Barukin kirja sisältää kuudennen luvun, Jeremian kirjeen, joka on itäisen ortodoksisuuden Raamatussa omana kirjana. Kummatkin lukevat Barukin kirjan profeetallisiin kirjoihin Jesajan, Jeremian, Valitusvirsien, Hesekielin, Danielin ja kahdentoista pienen profeetan joukkoon.
Wienervalssi
Lähteet
Valčík Vals Valse Walc wiede& Valsa
Jacinto Convit
pienoiskuva|Jacinto Convit vuonna 1938. Jacinto Convit García (11. syyskuuta 1913 Caracas – 12. toukokuuta 2014 Caracas ) oli venezuelalainen tutkijalääkäri, joka tunnetaan varsinkin lepraa ja leishmaniaasia koskevasta työstään.
Convit valmistui lääketieteen tohtoriksi Venezuelan keskusyliopistosta 27. syyskuuta 1938. Hän sai vaimonsa Rafaelan kanssa lapset Francisco (s. 1948), Oscar (s. 1949), Antonio (s. 1952) ja Rafael (s. 1952). Hänestä tehtiin huhtikuussa 1961 Orden del Libertadorin kolmannen luokan jäsen (Comendador).
Jacinto Convitin opetusura alkoi vuonna 1940. Hän sai vuonna 1987 Asturian ruhtinaan palkinnon ja oli 1988 ehdolla Lääketieteen Nobelin-palkinnon saajaksi.
Tallkrogenin metroasema
Tallkrogenin metroasema on Tukholman metron asema Tallkrogenin kaupunginosassa. Asema sijaitsee Skogskyrkogårdenin metroaseman ja Gubbängenin metroaseman välissä.
Pielaveden vaakuna
thumb|150px|Pielaveden vaakuna Pielaveden vaakuna on Pielaveden kunnan tunnus. Vaakunan tuohitorvet muistuttavat ajoista, jolloin niitä käytettiin merkinantoon laajoille metsäalueille levinneessä asutuskeskuksessa. Niitä käytettiin myös pelottamaan metsän petoeläimet karkuun karjan kimpusta sen ollessa metsälaitumilla. Apilaristit viittaavat kolmen vanhan kirkkopitäjän osiin, joista Pielaveden pitäjä on aikanaan muodostettu.
Vaakunan selitys on ”mustassa kentässä kaksi paaluittaista hopeista tuohitorvea selätysten, saatteena niiden yläkulmassa ja kummallakin sivulla kultainen, naulakantainen apilaristi.” Vaakunan ovat suunnitelleet Ahti Hammar ja Niilo Toikkanen, ja Pielaveden kunnanvaltuusto hyväksyi sen 26. heinäkuuta ja 15. joulukuuta 1953. Sisäasiainministeriö vahvisti vaakunan käyttöön 23. tammikuuta 1954.
Schengenin sopimus
300px|thumb|right|Schengenin sopimus {{legend|#003399|Schengenin sopimuksessa olevat EU-jäsenvaltiot}}{{legend|#3366CC|Schengenin sopimuksessa olevat muut kuin EU-jäsenvaltiot}}{{legend|#999900|Liittyvät myöhemmin}}{{legend|#009900|Sopimuksen ulkopuolella}}
Schengenin sopimus säätelee ihmisten liikkuvuutta rajojen yli sopijamaiden välillä. Sopimukseen kuuluu 27 eurooppalaista maata: Norja, Islanti, Sveitsi, Liechtenstein ja kaikki Euroopan unionin maat Romaniaa, Bulgariaa, Kyprosta ja Irlantia lukuun ottamatta.
Sopimusta soveltavat valtiot muodostavat niin sanotun Schengen-alueen, jolla on yhteinen rajavalvonta ja jonka sisällä ihmisten liikkuminen tapahtuu ilman järjestelmällisiä tarkastuksia. Näiden valtioiden myöntämät viisumit ovat voimassa koko Schengen-alueella. Amsterdamin sopimuksen lisäpöytäkirjan myötä Schengenin sopimuksesta on tullut osa Euroopan unionin sopimuskokonaisuutta.
Matkustaminen Schengen-alueella
Vaikka matkustusasiakirjoja ei tarkistetakaan rajoilla, Schengen-alueella matkustavien on pidettävä mukanaan ne matkustusasiakirjat, joita kukin Schengen-maa vaatii, ja tarvittaessa matkustajan on kyettävä todistamaan henkilöllisyytensä ja kansalaisuutensa viranomaisille. Lisäksi esimerkiksi lentoliikenteen turvallisuusmääräykset edellyttävät, että lentoyhtiöiden tulee tarkastaa matkustajien henkilöllisyys.
Valtiot voivat palauttaa rajatarkastukset tilapäisesti, jos yleinen järjestys tai kansallinen turvallisuus sitä edellyttävät. Näin teki esimerkiksi Suomi kesällä 2005 yleisurheilun maailmanmestaruuskilpailujen aikana.
SIS eli Schengen Information System
Rajamuodollisuuksien sijaan viranomaisvalvonnan tukena on tietojärjestelmä (SIS), johon tallennetaan tietoja varastetuista tavaroista, etsintäkuulutetuista henkilöistä ja kadonneista henkilötodistuksista. Tietojärjestelmää käyttävät sopijamaiden poliisit, rajavartijat, pakolaisviranomaiset ja tulliviranomaiset. Lisäksi Irlannilla ja Yhdistyneellä kuningaskunnalla on pääsy järjestelmään.
Wimoweh
”Wimoweh” on laulu, joka tunnetaan myös nimillä ”Mbube” sekä ”The Lion Sleeps Tonight”.
Schengenin sopimus
SIS eli Schengen Information System
Tietojen laajamittaisesta vaihdosta sovittiin 27. toukokuuta 2005 aluksi seitsemän maan kesken. Sopimusneuvottelut alkoivat vuoden 2004 Madridin pommi-iskujen jälkeen. Kesäkuussa 2007 asiaa koskevasta niin sanotusta Prümin sopimuksesta tuli EU-säännös Schengenin jäsenmaissa.
Wimoweh
Alun perin laulun teki eteläafrikkainen Solomon Linda, jonka yhtye The Evening Birds levytti sen vuonna 1939. Gallo Record Company maksoi Lindalle kertaluontoisen korvauksen levytyksestä, eikä tekijä saanut pysyvää oikeutta rahalliseen korvaukseen kappaleen tuotosta. ”Mbube” oli suuri hitti Etelä-Afrikassa, ja sitä myytiin noin sata tuhatta kappaletta.
Schengenin sopimus
Sopimuksen allekirjoittaneet maat
Sopimuksen allekirjoitti viisi Euroopan valtiota, Alankomaat, Belgia, Luxemburg, Ranska ja Saksa 14. kesäkuuta 1985 Luxemburgissa Schengenin pikkukaupungissa, Ranskan ja Saksan rajojen tuntumassa. Tarkemmin sopimuksen soveltamisen yksityiskohdista ja takeista sovittiin 19. kesäkuuta 1990 ja sopimusta alettiin soveltaa vasta vuonna 1995.
Wimoweh
Eteläafrikkalainen levy-yhtiö lähetti 1950-luvun alussa viisi single-levyä Yhdysvaltoihin Decca-yhtiölle tarkoituksena selvittää olisiko niissä lauluja, jotka voisivat menestyä USA:ssa. Decca ei innostunut ja levyt olivat jo menossa roskiin, kun laulaja Pete Seeger halusi vielä kuunnella ne läpi. Seeger innostui yhdestä laulusta ja halusi Weavers-yhtyeensä levyttävän sen. Laulu oli ”Mbube”.
Schengenin sopimus
Allekirjoittaneet
Kroatia Lisäksi Monaco, San Marino ja Vatikaani ovat Schengenin alueen sisällä eivätkä ylläpidä rajamuodollisuuksia, vaikka eivät olekaan allekirjoittaneet sopimusta. Näillä mailla on kahdenkeskiset sopimukset rajanaapuriensa kanssa, jotka ovat Schengenin sopimusmaita. Itävalta on ilmoittanut irtautuneensa väliaikaisesti Schengenin sopimuksesta Euroopan unionia koettelevan siirtolaiskriisin vuoksi.
Wimoweh
Seeger teki hieman omia lisäyksiään lauluun ja Weavers levytti sen. Kappaleen nimi oli vaihtunut muotoon ”Wimoweh”, koska yhtyeen jäsenten mielestä zulunkielinen kertosäe kuulosti siltä. Todellisuudessa alkuperäisversiossa laulutetaan uyimbube, mikä tarkoittaa ”olet leijona”.
”Wimoweh”-laulun tekijöiksi merkittiin Paul Campbell. Paul Campbell oli Howard Richmondin salanimi, jota hän käytti tekijänoikeuksista vapaan materiaalin yhteydessä. Weaversin versio menestyi hyvin ja moni muukin yhtye Yhdysvalloissa levytti ”Wimowehin”. Solomon Linda sai Pete Seegeriltä pienehkön korvauksen uudelleenmuokatusta laulustaan.
”Wimoweh”-laulussa ei ole varsinaista sanotusta, siinä vain toistetaan sanaa wimoweh ja lauletaan välillä korkealta ooh-ooh-ooh sekä matalalta jotain sanaa joka muistuttaa lausetta way-up-ooh. Lauluntekijä George Weiss teki lauluun englanninkielisen sanoituksen ja merkitsi itsensä samalla myös laulun säveltäjäksi. Näin oli laulusta syntynyt kolmas versio, jonka The Tokens levytti nimellä ”The Lion Sleeps Tonight”.
Vuonna 2000 eteläafrikkalainen toimittaja Rian Malan kirjoitti Rolling Stone -lehteen artikkelin Lindasta. Malanin arvion mukaan jo pelkästään laulun käyttö Disneyn piirroselokuvassa Leijonakuningas (1994) olisi oikeuttanut 15 miljoonan dollarin tekijänoikeuskorvauksiin. Yhdessä elokuvaohjaaja Francois Versterin kanssa Malan teki televisiodokumentin varastetusta ”leijonalaulusta”.
Vuonna 2004 alkanut oikeudenkäynti johti helmikuussa 2006 sopimukseen Lindan perikunnan ja Abilene Music -yhtiön kanssa. Abilene Music, jolla oli tekijänoikeudet lauluun ja joka oli antanut sen Disney-yhtiön käyttöön, maksaa korvauksen jonka suuruus ei ole julkinen. Rahat menevät eteläafrikkalaiselle säätiölle.
Suomeksi kappaleen on esittänyt Danny nimellä ”Ei saa häiritä leijonaa”, suomentajana Sauvo Puhtila ja sovittajana Veikko Samuli.
GIMPS
thumb|right|Logo
GIMPS (Great Internet Mersenne Prime Search) on matematiikan projekti, jonka tavoitteena on etsiä uusia Mersennen alkulukuja käyttäen hyväksi lukuisten kotitietokoneiden laskentatehoa. Projektin perusti George Woltman vuonna 1996, joka myös kirjoitti alkulukuja etsivän ohjelman. Scott Kurowski loi projektia tukevan PrimeNet-palvelimen esitelläkseen Entropia Incorporatedin hajautettuja ohjelmistoja.
Tällä hetkellä suurin tunnettu Mersennen alkuluku on 282 589 933 − 1. Se löydettiin 7. joulukuuta 2018, ja kymmenjärjestelmällä esitettynä siinä on 24 862 048 numeroa. Se on 51. tunnettu Mersennen alkuluku.
Lokakuussa 2020 GIMPSin laskentateho oli noin 1,46 petaflopsia, eli projektin osallistujien tietokoneet pystyvät suorittamaan yli 1015 laskutoimitusta sekunnissa.
Pikku Hirvilammi
Pikku Hirvilammi on Kanta-Hämeessä Hämeenlinnassa oleva järvi, joka kuuluu Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.
Maantiede
Lampi on 80 metriä pitkä ja 40 metriä leveä suolampi Hirvilamminsuon keskellä. Vatkaa lähimmälle kivennäismaalla olevaan metsään on 100 metriä ja etäisyys Hirvilammille on yli 350 metriä. Lampeen ei tule suo-ojia eikä siitä lähde laskuojia.
Lorenzo Mathiot
Lorenzo Mathiot (s. 13. kesäkuuta 1977) on seychelliläinen jalkapalloilija, pelipaikaltaan puolustaja. Hän edustaa seuratasolla maansa pääsarjassa pelaavaa St. Michel United FC:tä. Mathiot on pelannut Seychellien maajoukkueessa 12 ottelua, muttei ole tehnyt niissä yhtäkään maalia. Hän oli mukana joukkueen kokoonpanossa muun muassa vuoden 2010 MM-kisojen karsinnoissa, joissa hän pelasi kolmessa ottelussa.
William Manuel Johnson
pienoiskuva|William Manuel Johnson William Manuel ”Bill” Johnson (10. elokuuta 1872 Talladega, Alabama – 3. joulukuuta 1972 New Braunfels, Texas) oli amerikkalainen jazz-kontrabasisti.
Elämä
Bill Johnson syntyi Talladegassa, Alabaman osavaltiossa Hattie Johnsonin vanhimpana lapsena. Hänen isänsä oli todennäköisesti valkoihoinen. Hattie avioitui myöhemmin Richard Johnsonin kanssa ja Bill otti käyttöön isäpuolensa sukunimen. Pariskunnalle syntyi kaikkiaan kuusi lasta. Billin veli oli tunnettu rumpali Ollie ”Dink” Johnson (1892–1954). Hänen sisarensa Bessie eli Anita Johnson Gonzales (1883–1952) seurusteli pitkään Jelly Roll Mortonin kanssa.
Johnson aloitti soittamisen 1890-luvulla. Aluksi hän soitti kitaraa, mutta vaihtoi 1890-luvun lopulla instrumentikseen kontrabasson. Vuonna 1900 hän työskenteli New Orleansissa. Hän soitti Peerless ja Eagle Bandissa. Kun nämä orkesterit osallistuessa kulkueisiin hän soitti tuubaa.
Johnson avioitui huhtikuussa 1905 Mattie Amusin kanssa. Pariskunta muutti piakkoin New Orleansiin. Sieltä he siirtyivät Los Angelesiin Kaliforniaan 1908. Lokakuussa 1909 Johnson asui West Oaklandissa, Kaliforniassa. Siellä hän omisti jonkin aikaa tupakkakaupan.
Vuodesta 1909 Bill Johnsonilla Kaliforniassa oma orkesteri Kaliforniassa. Hän asui Los Angelesissa. 1911 hän kutsui yhtyeeseensä (Original Creole Orchestra) soittamaan muun muassa kornetisti Freddie Keppardin ja muita New Orleansissa vaikuttaneita muusikkoja. Yhtye teki kiertueita Yhdysvalloissa vuosina 1914–1918 ja siitä tuli erittäin suosittu. Yhtye hajosi 1918. Samana vuonna Johnson kuitenkin aloitti yhteistyön King Oliverin kanssa ja yhtyeen toiminta virisi uudelleen. Siihen liittyivät muun muassa rumpali Paul Barbarin ja klarinetisti Jimmie Noone. Vuonna 1921 orkesteri siirtyi virallisesti King Oliverin johtoon ja siitä tuli sittemmin King Oliver's Creole Jazz Band. Johnson jatkoi soittamista sen riveissä, kunnes se hajosi 1923. Vaikka Johnson oli pääasiassa basisti, Oliverin yhtyeen levyillä hän soitti banjoa.
King Oliverin kanssa Johnson asettui Chicagoon. Oliverin orkesterin hajottua Johnsonilla oli useiden vuosien ajan oma yhtye. Hän soitti 1920-luvulla myös Johnny Doddsin kokoonpanoissa. Doddsin kanssa hän levytti 1928.
II maailmansodan jälkeen Johnson työskenteli 1947 Bunk Johnsonin (ei sukua basistille) kanssa. Hän jatkoi esiintymistä aina 1950-luvulle asti. Tuolloin hän luopui musiikkielämästä ja muutti Meksikoon. Myöhemmin hän asettui Teksasiin, jossa kuoli 100-vuotiaana joulukuussa 1972.
Suola-arhot
Suola-arhot (Honckenya) on kohokkikasvien (Caryophyllaceae) heimoon kuuluva pieni kasvisuku. Sukuun kuuluu yksi tai kaksi lajia.
Suola-arhot ovat monivuotisia ruohovartisia kasveja, jotka muodostavat maanalaisia rönsyjä. Varret ovat kasvutavaltaan maanmyötäisiä tai kohenevia. Varren niveliin voi kehittyä juuria. Varsi on nelisärmäinen. Lehdet ovat soikeita tai puikeita, teräväkärkisiä, möyheitä ja korvakkeettomia. Lehdet ovat tiiviisti varren ympärillä, ja ne ovat asettuneet vastakkaisesti. Kukat sijaitsevat yksittäin lehtihangoissa ja varren haarojen kärjissä. Kukat ovat yleensä yksineuvoisia, ja kasvit ovat usein myös kaksikotisia. Verholehdet ovat soikeita ja möyheitä. Terälehdet ovat muodoltaan vastapuikeita. Hedekukissa terälehdet ovat verholehtiä pidemmät, kun taas emikukissa verholehdet ovat terälehtiä pidemmät. Emit ovat kolmivartaloisia. Hedelmä on kota.
Suvun lajeista suola-arhoa (Honckenya peploides) tavataan Suomessa merenrannoilla.
Suola-arhojen suvun tieteellinen nimi (Honckenya) viittaa saksalaiseen kasvitieteilijään Gerhard August Honckenyyn.
Seimi
Seimi on hevosen ruokinnassa tallissa käytettävä astia, joka yleensä sijaitsee hevosen pilttuun etuosassa. Menneinä aikoina se saattoi olla yhdestä puusta koverrettu. Seimi voi olla tehty myös esimerkiksi laudasta tai lankusta laatikon tai ruuhen muotoiseksi. Seimeen asetetaan hevoselle heiniä, viljaa ynnä muuta syötäväksi.
Nykyisin useimmissa talleissa hevoset syövät väkirehunsa seimen sijaan muovisesta ruokinta-astiasta. Korsirehut asetetaan lattialle, mikä mahdollistaa hevoselle luonnollisen syömisasennon, tai heinäverkkoon tai seinälle kiinnitettyyn metalliseen heinähäkkiin.
Seimi kulttuurissa
Raamatun jouluevankeliumissa vastasyntynyt Jeesus asetettiin seimeen makaamaan, kun hänen vanhemmillaan ei ollut sijaa majatalossa. Muistona tästä jouluun liittyviin joulukoristeisiin kuuluu monissa kristinuskoa tunnustavissa maissa erilaisia jouluseimiasetelmia.
Mr. & Mrs. Smith
Mr. & Mrs. Smith on vuonna 2005 ensi-iltansa saanut komediallinen toimintaelokuva. Elokuvan ohjasi Doug Liman ja pääosissa ovat Angelina Jolie ja Brad Pitt.
Elokuva kertoo Janesta ja Johnista jotka ovat olleet naimisissa 5–6 vuotta, eikä suhde kukoista. Kumpikin on valehdellut toisilleen ammattinsa. Todellisuudessa Jane ja John ovat kummatkin palkkamurhaajia, mutta kumpikaan ei tiedä että heillä on sama ammatti. Homma alkaa pikkuhiljaa paljastua kun heidät palkataan tappamaan toisensa. Elokuva saattoi Brad Pittin ja Angelina Jolien yhteen myös tosielämässä.
Arvioita
Turun Sanomien Tapani Maskula harmittelee, miten elokuva tuhlaa kaiken aineistonsa loppuun jo ensimmäisen tunnin aikana niin, ettei loppuun riitä edes humoristisia kevennyksiä: ”Sadomasokistinen lemmenpari nauttii täysin siemauksin harjoittaessaan seksiä verta valuen tai pukeutuessaan luodinkestäviin liiveihin ja rynnätessään seulaksi ammutusta huushollistaan lahtaamaan tusinoittain hampaisiin asti aseistettuja pahiksia.”
Kaskiviljely
Australialaisen arkeologin Rhys Jonesin mukaan kaskiviljelyä on edeltänyt metsien hallittu polttaminen ruohoalueiden muodostamiseksi ja siten riistan houkuttelemiseksi tietylle alueelle. Esimerkiksi Australian aboriginaalit polttivat metsiä hallitusti jo yli 20 000 vuotta sitten. Kaskiviljely on kuitenkin yksinomaan maanviljelytekniikka, eikä aboriginaalien hallittu metsien poltto ollut määritelmän mukaisesti maanviljelyä vaan keino edistää metsästystä.
Usein kaikki puusto alueella hakataan. Pohjois-Euroopassa oli tosin tapana jättää pystyyn koivuja linnunlaulupuiksi, jotta kaskettu alue olisi metsittynyt nopeasti uudelleen. Kaadettu metsä poltetaan joko samana vuonna tai vuoden, parin päästä. Poltettua aluetta, paloa eli kaskea, käytetään maanviljelyyn yhden tai useamman sadon ajan, minkä jälkeen se hylätään ja siirrytään seuraavalle metsäalueelle. Parhaimmillaan kaskiviljely tuottaa moninkertaisen sadon peltoviljelyyn verrattuna, mutta vaatii paljon suuremmat maa-alat, sillä ravinteiden kulumisen vuoksi on pian raivattava uusi kaski. Kasken raivaaminen ja poltto on ollut raskasta ja vaarallistakin.
thumb|left|Poltettua maata lähellä [[Santa Fén kaupunkia Panamassa.]]
Poltetun puuston ja kasviston tuhka auttaa lannoittamaan maaperää. Kaskeaminen vaatii viljelykiertoineen suuren maantieteellisen alueen, koska metsän palautuminen saattaa kestää vuosikymmeniä. Eräs sivuvaikutus on eroosio. Alueen puusto muuttui voimakkaasti kaskeamisen seurauksena, ensimmäisenä alueen valtasivat nopeakasvuiset lehtipuut. Trooppisilla sademetsäalueilla, jossa maan humuskerros on ohut, uusiutuminen voi kestää vuosikymmeniä.
Suomen kaskiviljely alkoi Varsinais-Suomessa jo vasarakirveskulttuurin aikoihin, noin 2400–2000 eaa. Suomessa kylvettiin perinteisesti ohraa tai ruista kahden vuoden aikana, myöhemmin yksi tai kaksi satoa naurista, kauraa tai tattaria. Myös pellavaa kasvatettiin kaskissa, koska silloin päästiin vaivalloisesta rikkaruohojen kitkemisestä. Yleistä oli myös useamman kasvin kylväminen yhtä aikaa, esimerkiksi nauriin ja ohran ja jopa ohran, nauriin ja rukiin. Tällöin maa pystyttiin käyttämään tehokkaasti, kun ensin korjattiin ohra, sen jälkeen syksyllä kasvoi nauris, ja seuraavana kesänä saatiin vielä ruissato. Myös tropiikin kaskissa tällainen viljelytapa on yleinen. Viljelyn jälkeen aluetta nimitettiin ahoksi, ja sitä voitiin käyttää vielä laitumena. Suomessa kaskeaminen oli vielä 1700-luvulla yleisin maanviljelystekniikka. Etenkin Karjalassa ja Savossa se tuotti vielä 1880-luvulla yli kymmeneksen sadosta.
Suomessa kasviviljely ajautui väestönkasvun seurauksena kriisiin 1800-luvulla. Kun 1700-luvulla kaskesta saatiin kylvöön nähden 14–15-kertainen sato, laski se 1800-luvulla 6–9-kertaiseksi. Tämä johtui siitä, että kasken kiertokulkua jouduttiin nopeuttamaan: metsä poltettiin keskenkasvuisena, jolloin ravinteikasta tuhkaa syntyi vähemmän ja sen seurauksena sadot laskivat. 1800-luvulla virkamiehet ja professorit alkoivat kampanjoida kaskeamista vastaan, koska sen katsottiin tuhoavan metsää, joiden arvo oli parhaillaan nousussa.
thumb|[[Eero Järnefelt: Raatajat rahanalaiset eli Kaski, 1893.]]
Suomessa harjoitettu kaskiviljely on jaettu kolmeen päätyyppiin: tavalliseen kaskiviljelyyn, rieskamaahan ja huhtakaskeen. Tavallinen kaski tehtiin lehtimetsään tai lehtipuuvaltaiseen sekametsään. Puut kaadettiin vuotta ennen niiden polttamista. Viljana oli yleensä ruis, joskus ohra. Rieskamaassa kaataminen ja polttaminen tapahtui samana keväänä. Kasveina olivat nauris, pellava ja ohra. Huhtakaski, joka oli Pohjois-Venäjän suomensukuisten kansojen kehittämä, tehtiin edellisistä poiketen havumetsään. Viljelykasvina oli useimmiten ruis. Moreenipohjaisilla havupuuvaltaisilla alueilla huhta oli aikoinaan ainoa käyttökelpoinen viljelytekniikka. Savolaiset asuttivat huhdan avulla muun muassa Pohjois-Savon, Pohjois-Ruotsin metsiä ("metsäsuomalaiset") ja veivät tekniikan Amerikkaankin.
Kaskiviljely on pääasiassa jo korvattu tehokkaammilla maanviljelytekniikoilla. Sitä harjoitetaan edelleen joillain alueilla Meksikossa, Intiassa ja Indokiinassa. Madagaskarilla tekniikka on edelleen yleinen.
Eurooppaan levinnyt maanviljely oli kaskiviljelyä, ja se hävitti Euroopan historiallisia lehtimetsiä osaltaan.
Termistöä
– vanhassa viron kielessä kaski tarkoittaa nuorta koivua.
Halme
- vanhan kirjasuomen sanakirjan mukaan halme tarkoittaa kaskea, kaskimaata tai kaskiviljelmää
– kaskimaalle syntynyt niitty
– kaskiviljelykierron vaikutuksesta kasvanut koivu- tai leppävoittoinen metsä
- maan multa- tai turvekerrosta poltetaan maan lannoittamiseksi
Plaça del Centren metroasema
Plaça del Centre on Barcelonan metron linjan 3 asema. Se sijaitsee Les Cortsin ja Sants-Montjuïcin alueiden rajalla lähellä Barcelona Santsin rautatieasemaa.
Plaça del Centren asema avattiin vuonna 1975 espanjankielisellä nimellä Plaza del Centro. Aluksi se oli osa silloista 3B-linjaa. Vuonna 1982 linjojen uudelleenjärjestämisen yhteydessä asemasta tuli osa nykyistä linjaa 3 ja sen nimi muutettiin katalaaninkieliseen asuunsa.
Jabba the Hutt
Alkuperäinen trilogia
Jabba esiintyi alun perin vuoden 1977 alkuperäisen Tähtien sota -elokuvan poistetussa kohtauksessa, missä hänen lähettämänsä palkkionmetsästäjä Greedon kuoltua, hän vaatii Han Sololta korvauksia menetetystä lastista. Han lupaa maksaa tälle velkansa heti kun toimittaa Obi-Wan Kenobin, Luke Skywalkerin, C-3PO:n ja R2-D2:n Alderaaniin. Jabba kuitenkin uhkaa laittaa Hanin päästä palkkion, jos rahoja ei kuulu. Alun perin Jabba kuvattiin kohtauksessa ihmiseksi ja häntä näytteli Declan Mulholland. Vuoden 1997 erikoisversiossa tietokoneanimoitu Jabba korvasi Mulhollandin ja englanninkielinen ääniraita on korvattu huttien kielellä.
Elokuvassa Jedin paluu palkkionmetsästäjä Boba Fett oli toimittanut Hanin Jabban palatsiin, minne Leia Organa, Lando Calrissian, Chewbacca, C-3PO ja R2-D2 soluttautuvat. Leia joutuu Jabban vangiksi, ja tämä sitoo hänet kahleisiin. Leian orjuutuksen jälkeen Luke saapuu ja yrittää tinkiä Hanin hengestä, mutta Jabba pudottaa Luken Rancorinsa syötäväksi. Mutta kun Luke laskee laskuportin Rancorin päälle surmaten olennon, Jabba tuomitsee Luken, Hanin ja Chewbaccan heitettäväksi sarlaccin kitaan. Luke pakenee R2-D2:n ja Landon avulla ja kukistaa Jabban henkivartijat. Selkkauksen aikana Leia kuristaa ketjullaan Jabban hengiltä ja hän pakenee muiden kanssa.
Esiosatrilogia
Jabban ainut esiintyminen esiosatrilogiassa on elokuvassa Tähtien sota: Episodi I – Pimeä uhka, missä hän antaa käskyn aloittaa Boonta Eve -rakettirekikisan Tatooinen Mos Espassa. Hän kuitenkin nukahtaa kesken kisan, eikä näe sen tulosta.
Animaatiot
Vuoden 2008 animaatioelokuvassa Star Wars: The Clone Wars, separatistit kidnappaavat Jabban pojan Rottan. Anakin Skywalker ja Ahsoka Tano palauttavat hänet Jabballe, saaden vastineeksi huttien hyperavaruusreitit Tasavallan käyttöön. Jabba esiintyy myös elokuvaa seuranneen animaatiosarjan kolmessa kolmannen tuotantokauden jaksossa: Jaksossa "Vaikutuksen piirissä", Greedo oli kidnapannut puhemies Papnoidan tyttäret ja Jabba salli Greedosta otettavan verinäytteen hänen syyllisyytensä selvittämiseksi. Jaksossa "Pahan suunnitelmat", Jabba palkkaa palkkionmetsästäjä Cad Banen tuomaan hänelle senaatintalon piirustukset. Kun Bane tuo piirustukset hänelle, Jabba ja huttien neuvosto lähettävät Banen vapauttamaan Ziro the Huttin vankilasta. Jabba tekee lyhyen esiintymisen jaksossa "Ziro perässä", missä hän nauraa Ziron kuoltua Sy Snootlesin kädestä ja maksaa Snootlesille Ziro holopäiväkirjan toimittamisesta. Viidennen kauden jaksossa "Kohouma", Darth Maul, Savage Opress, ja Pre Vizsla vierailevat Jabban ja huttien neuvoston luona ehdottaen tälle liittoutumista. Jabba kieltäytyy ja lähettää palkkionmetsästäjät Embon, Sugin, Latts Razzin, ja Dengarin vangitsemaan kolmikon. Taistelun jälkeen Maul joukkoineen kohtaa Jabban tämän palatsissa Tatooinella, missä Jabba suostuu liittoutumiseen.
Thor (elokuva)
Thor on vuonna 2011 ilmestynyt yhdysvaltalainen supersankarielokuva, joka perustuu Marvel Comicsin samannimiseen sarjakuvahahmoon. Se on Marvel Cinematic Universen (MCU) ensimmäisen vaiheen neljäs elokuva. Elokuvan ohjasi Kenneth Branagh ja sen käsikirjoittivat Ashley Edward Miller, Zack Stentz ja Don Payne. Pääosissa ovat Chris Hemsworth, Natalie Portman, Tom Hiddleston, Stellan Skarsgård, Colm Feore, Ray Stevenson, Idris Elba, Kat Dennings, Rene Russo ja Anthony Hopkins. Elokuva kertoo Asgardin kruununprinssistä Thorista, joka karkotetaan kodistaan Maahan. Siellä hänelle kehittyy suhde tutkija Jane Fosterin kanssa. Thorin on kuitenkin pysäytettävä adoptioveljensä Loki, joka pyrkii Asgardin uudeksi kuninkaaksi.
Elokuva sai ensiesityksensä Sydneyssä 21. huhtikuuta 2011. Suomessa elokuva sai ensi-iltansa 4. toukokuuta 2011 ja Yhdysvalloissa 6. toukokuuta 2011. Elokuva julkaistiin myös 3D-versiona. Jatko-osa, Thor: The Dark World, sai ensi-iltansa 8. lokakuuta 2013 ja kolmas elokuva, Thor: Ragnarök, sai ensi-iltansa 3. marraskuuta 2017. Neljäs elokuva, Thor: Love and Thunder, sai ensi-iltansa 8. heinäkuuta 2022.
Juoni
Vuonna 965 Odin, Asgardin kuningas, kävi sotaan Jotunheimin jääjättiläisiä ja näiden kuningasta, Laufeya, vastaan estääkseen näitä valloittamasta yhdeksää maailmaa, Maasta aloittaen. Asgardilaiset voittivat jääjättiläiset ja veivät heidän voimanlähteensä, Muinaisten talvien lippaan.
Nykyhetkessä Thor, Odinin poika, valmistautuu nousemaan Asgardin valtaistuimelle. Mutta kruunajaiset keskeytyvät, kun jääjättiläiset tunkeutuvat Asgardiin yrittäen saada lippaan takaisin. Vastoin Odinin käskyä Thor lähtee veljensä Lokin, lapsuudenystävänsä Sifin, sekä Soturikolmikon (Volstagg, Fandral ja Hogun) kanssa kohtaamaan Laufeyn. Tämä johtaa taisteluun, jonka Odin myöhemmin pysäyttää viemällä asgardilaiset turvaan. Mutta hauras aselepo kahden maailman välillä oli nyt mennyttä. Thorin röyhkeän käytöksen vuoksi, Odin poisti poikansa voimat ja oikeudet sekä karkotti tämän Maahan elämään kuolevaisena. Thorin vasara Mjolnir lähetettiin sinne myös, mutta nyt sitä suojasi loitsu, joka sallii vain arvoisensa kantavan sitä.
Thor päätyy New Mexicoon, mistä astrofyysikko Jane Foster, hänen assistenttinsa Darcy Lewis, ja mentorinsa tohtori Erik Selvig löytävät hänet. Paikalliset ihmiset löytävät Mjolnirin, minkä luokse saapuu Phil Coulsonin johtama joukko S.H.I.E.L.D.:n agentteja, jotka takavarikoivat Janen tiedot madonreiästä, josta Thor oli tullut. Thor murtautuu laitokseen, jonka S.H.I.E.L.D. oli rakentanut Mjolnirin ympärille ja yrittää nostaa vasaran, joka ei liikahdakaan. Hän joutuu vangiksi, mutta Selvigin avulla hän pääsee vapaaksi. Hän alkaa vähitellen totuttautua Maahan ja rakastua Janeen.
Asgardissa Loki pettää Laufeyn ja tappaa tämän, paljastaen aikovansa käyttää Laufeyn hyökkäystä syynä tuhota Jotunheim ja todistaa arvoisuutensa adoptioisälleen. Thor saapuu ja taistelee Lokia vastaan, kunnes tuhoaa Bifröstin estääkseen Lokin aikeet. Odin herää ja yrittää estää veljeksiä putoamasta avaruuden syvyyksiin. Mutta Loki antaa itsensä pudota, kun ei saa Odinilta siunausta teoilleen. Thor tekee sovinnon isänsä kanssa ja myöntää, ettei ole valmis kuninkaaksi. Sillä välin Maassa Jane yrittää etsiä keinoa avata portaalia Asgardiin.